ଆସମା ବଦର ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକ ଓ କଥାଚିତ୍ରରେ କାମ କରନ୍ତି । ସେ ସସୁରାଲ୍ ସୀମର୍ କା ଧାରାବାହିକ ପାଇଁ ଜଣାଶୁଣା । ପ୍ରାରମ୍ଭିକ ଜୀବନ ୧୯୮୮ ମସିହାର ଜାନୁଆରୀ ୧୧ ତାରିଖରେ ସେ ଭୋପାଳରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ୨୦୧୧ ମସିହାରେ ସେ ସାହାରା ୱାନ୍‌ରେ ପ୍ରସାରିତ ଧାରାବାହିକ ଗଙ୍ଗା କି ଧିଜରେ ଅଭିନୟ ପାଇଁ ବଛାଯାଇଥିଲେ, ମାତ୍ର ପରେ ଏଥିରେ ବାଦ୍ ପଡ଼ିଥିଲେ । କଲର୍ସ ଟିଭିରେ ପ୍ରସାରିତ ଧାରାବାହିକ ସସୁରାଲ୍ ସୀମର୍ କାରେ ସେ ନୈନା ଭୂମିକାରେ ଅଭିନୟ ପାଇଁ ଲୋକଲୋଚନକୁ ଆସିଥିଲେ । ସେ ଟିଭି ଧାରାବାହିକ ଲାପତାଗଞ୍ଜ, ତୁଝ ସଙ୍ଗ ପ୍ରୀତ ଏବଂ ଯୋଦ୍ଧା ଆକବର ଆଦିରେ ଅଭିନୟ କରିଛନ୍ତି । ୨୦୧୪ ମସିହାରେ ସେ କନ୍ନଡ଼ କଥାଚିତ୍ର ପୁଙ୍ଗି ଦାସାରେ ଅଭିନୟ କରିଥିଲେ । ଏହାପରେ ସେ ୨୦୧୫ ମସିହାରେ ଏମ୍‌ଟିଭି ବିଗ୍ ଏଫ୍‌ରେ କାମ କରିଥିଲେ, ଯେଉଁଠି ସେ ତାଙ୍କ ସହ-ଅଭିନେତ୍ରୀ ମଧୁରା ନାଏକଙ୍କୁ ଚୁମ୍ବନ ଦେଇଥିଲେ ଏବଂ ଏହା ଭାରତୀୟ ଦୂରଦର୍ଶନ ଇତିହାସରେ ପ୍ରଥମ ଥିଲା । ୨୦୧୯ ମସିହାରେ ସେ ଜୀ ଟିଭିରେ ପ୍ରସାରିତ ଧାରାବାହିକ ତୁଝ୍ ସେ ହୈ ରାବତାରେ ଅଭିନୟ କରିଥିଲେ ।